Santjagas (Maranjonas)

Santjagas () – upė Ekvadore ir Peru; Maranjono kairysis intakas. Prasideda Ekvadore, Kondoro Kordiljeroje, susiliejus Namangosos ir Samoros upėms, nešančioms savo vandenis iš Andų aukštikalnių. Pradžioje 55 km teka į rytus Morona Santjago provincija. Netrukus pasuka į pietus ir teka Peru teritorija, Amazonės departamentu. Teka per Amazonės žemumą, meandruoja. Ties Teniente Pinglo kaimu įteka į Maranjoną.

Upė laivuojama per visą ilgį, tačiau sausuoju metų laikų aukštupiu keliauti sudėtinga. Prie Santjago upės miestų nėra, tik vietinių indėnų (chibarų ir agvarunų) kaimai.

Kategorija:Ekvadoro upės
Kategorija:Peru upės